இந்த பிரச்சனைகளில் இருந்து தங்களை பாதுகாத்துக் கொள்ள பெண்கள் உடற்பயிற்சி கூடங்களுக்கும், பிசியோதெரபி சிகிச்சையையும் நாடுகிறார்கள். இவர்கள் இதையெல்லாம் தவிர்த்து விட்டு அன்றாடம் தன் வீட்டில் உள்ள வேலைகளை தானே செய்து கொள்வது சிறந்த உடற்பயிற்சியாக இருக்கும். . நம்முடைய வாழ்வியல் முறையில் நாம் செய்து வந்த அன்றாட வேலைகளை இன்று வெளிநாட்டினர் உடற்பயிற்சியாக மாற்றி அதில் வருமானம் ஈட்டுகிறார்கள். இன்றைய காலகட்டத்தில் 40 வயதை தொடும்போதே ெமனோபாஸ் பருவத்தில், ஈஸ்ட்ரோஜன் ஹார்மோன் சுரப்பு குறைந்துவிடுவதால், எலும்புகளின் அடர்த்தி குறைந்து ‘ஆஸ்டியோபொராசிஸ்’ தோன்றும். அதுவும் வலியை அதிகரிப்பதற்கு காரணமாகிவிடும். அதனால் இருசக்கர வாகனங்கள் ஓட்டும் பெண்கள், அது தொடர்பான வலிகள் ஏற்படுவதை தடுக்க தினமும் காலையில் அரை மணி நேரமாவது மூச்சு வாங்க நடக்க வேண்டும். நாளொன்றும் 10 முறையாவது குனிந்து நிமிர வேண்டும். அதிகமாக தண்ணீர் குடிக்க வேண்டும். ஒரு நாளைக்கு ஒரு முறையாவது தரையில் அமர்ந்து உணவு சாப்பிட வேண்டும். இது போன்ற எளிமையான முறைகளை பின்பற்றினாலே இருசக்கர வாகனம் ஓட்டுவதால் ஏற்படும் வலிகளில் இருந்து பாதுகாத்துக்கொள்ளலாம்” என்கிறார்.